2-15051-15

ШЕШІМ

ҚАЗАҚСТАН РЕСПУБЛИКАСЫ АТЫНАН

23 қараша 2015 жыл Семей қаласы

Шығыс Қазақстан облысы Семей қалалық соты құрамында

төрағалық етуші судья С.Қ. Жайлыбаева, хатшылықта А.А. Мусрепова,

жауапкер А. қатысуымен, ашық сот отырысында Г. А. екеуінің арасындағы некені бұзу туралы талап арызы бойынша азаматтық ісін қарап,

АНЫҚТАҒАНЫ:

Талапкер Г. (бұрынғы тегі – Р.) некені бұзу туралы талап арызымен жүгіне келе, жауапкермен 2012 жылғы 24-қазанынан бастап заңды некеге тұрып, осы некеден ортақ бір кәмелетке толмаған балалары бар екенін, қазіргі таңда некелік қатынастарының тоқтатылғанын, ерлік-зайыптылар бөлек тұрып жатқанын, сондай-ақ баланы күтіп-бағу, тәрбиелеу, асырау және ортақ мүлікті бөлу жөніндегі дау-таластары жоқ екенін, бұл мәселе араларында келісім бойынша шешілгенін көрсетіп, некені бұзуды сұраған.

Талапкер сотқа істі оның қатысуынсыз қарау туралы өтінішін түсірді, ол өтінішке сәйкес талапкер талап арызын толық қолдап, жауапкер екеуінің арасында қиылған некені бұзуды талап еткен.

Жауапкер А. некені бұзу туралы талапкердің арызын танып, некелерін бұзуға қарсылығын білдірмей, талап арызды қанағаттандыруды сұрады, ол жөнінде іс құжаттарында жауапкердің жазбаша өтініші бар.

Сот іс материалдарымен танысып, ұсынылған дәлелдемелерге тиісті құқықтық баға бере келе, жауапкердің түсініктерін тыңдап, төмендегі қорытындыға келді.

Сотта ерлі-зайыптылардың некесі 2012 жылғы 24 - қазанда қиылғаны анықталды, бұл жөнінде неке қию туралы актілерді тіркеу кітабында № 2876 жазу жазылған. Осы некеден тараптардың кәмелетке толмаған бір баласы – 2013 жылғы 06-тамызда туылған А. бар.

«Неке (ерлі-зайыптылық) және отбасы туралы» Кодекстің 19-бабының 1-тармағына сәйкес, егер сот ерлі-зайыптылардың одан әрі бірлесіп өмір сүруі және отбасын сақтауы мүмкін еместігін анықтаса, неке (ерлі-зайыптылық) сот тәртібімен бұзылады.

Осы Кодекстің 21-бабының талабына сай кәмелетке толмаған ортақ балалары бар ерлі-зайыптылардың некені (ерлік-зайыптылықты) бұзуға өзара келісімі болған кезде, ерлі-зайыптылардың бір-біріне мүліктік және өзге де талаптары болмаған кезде сот некені (ерлік-зайыптылықты) бұзу себептерін анықтамастан некені (ерлік-зайыптылықты) бұзуы мүмкін.

Сот отырысы барысында ерлі-зайыптылардың одан әрі бірлесіп өмір сүруі және отбасын сақтауы мүмкін еместігі анықталып, ерлі-зайыптылардың некені бұзуға өзара келісімі болуына байланысты, олардың бір-біріне мүліктік талаптары және ортақ балаларын күтіп-бағу, асырау жөніндегі даулары жоқ екеніне көз жеткізе отырып, сот талапкердің келтірген арызы қанағаттандыруға жатады деп санайды.

Баласынан бөлек тұратын ата-ананың баласымен араласуға, оның тәрбиесі мен баланың білім алуы мәселелерін және бала үшін басқа да маңызды мәселелелерді шешуге қатысуға құқығы бар.

Егер мұндай араласу баланың тән саулығы мен психикалық денсаулығына, оның адамгершілік жағынан дамуына зиян келтірмесе, баласы өзімен бірге тұратын ата-ана баланың екінші ата-анасымен араласуына кедергі жасамауға тиіс.

Сот тараптардың өтініштерін ескере келе, сот шешімі бойынша бұзылған некені тіркеу бойынша мемлекет пайдасына төленуге тиіс мемлекеттік бажды тараптардан тең мөлшерде өндіру мүмкіндігі бар деп есептейді.

Жоғарыда көрсетілгендер негізінде, Азаматтық іс жүргізу кодексінің 217-219, 221 баптарын басшылыққа ала отырып, сот

ШЕШІМ ЕТТІ:

Талапкердің талап арызы қанағаттандырылсын.

Шығыс Қазақстан облысы Шығыс Қазақстан облысы Семей қаласының Ахаж бөлімімен неке қию туралы актілерді тіркеу кітабында № 2876 (50-179-12-0002876) жазу арқылы 2012 жылғы 24-қазанда қиылған Г. (Р.) мен А. арасындағы неке бұзылсын.

Неке сотттың шешімі заңды күшіне енген күннен бастап тоқтатылады.

Шешім бойынша некені бұзуды тіркеу үшін Г. мен А. әрқайсысынан мемлекет пайдасына 75 (жетпіс бес) пайыз айлық есептік көрсеткіш мөлшерінде мемлекеттік баж өндірілсін.

Шешімге наразы жақтар және (немесе) прокурор шешімнің көшірмесін алған күннен бастап он бес күн ішінде Азаматтық іс жүргізу кодексінің 334, 335-баптарының талаптарын сақтай отырып, Шығыс Қазақстан облыстық сотының азаматтық және әкімшілік істер жөніндегі апелляциялық сот алқасына Семей қалалық соты арқылы шағым беруге, наразылық келтіруге ерікті.

Судья «қолы»

Көшірме дұрыс.

Судья С.Қ. Жайлыбаева

Анықтама. Шешім заңды күшіне енген жоқ.

Судья С.Қ. Жайлыбаева

Анықтама. Шешім заңды күшіне «\_\_\_\_»\_\_\_\_\_\_\_\_\_\_ 2015 ж. енді.

Судья С.Қ. Жайлыбаева

Берілген күні «\_\_\_» \_\_\_\_\_\_\_\_\_\_\_\_ 2015 жыл